OzLabs/hebrew-wiki-articles huggingface dataset:
שרה ג'פרי

שרה מארי ג'פרי (באנגלית: Sarah Marie Jeffery; נולדה ב-3 באפריל 1996) היא שחקנית, זמרת ורקדנית קנדית. היא ידועה בשל תפקידה כאיבי טראוויס בסדרת המשטרה "חוצה את הקווים" ומתפקידה כמגי בסדרת הפנטזיה "מכושפות: הדור החדש".

== ביוגרפיה ==
ג'פרי נולדה בוונקובר, קולומביה הבריטית, קנדה, להורים ממוצא אפרו-אמריקאי וממוצא אנגלי. ג'פרי משחקת, שרה ורוקדת במחזות זמר והפקות תיאטרון החל מהיותה בת שלוש.

== קריירה ==
בשנת 2013 היא קיבלה את אחד התפקידים הראשיים בסדרה המקורית של DirecTV "חוצה את הקווים", לצדה של טנדי ניוטון, כששיחקה את תפקיד בתה, אווי טרוויס. לאחר מכן היא הצטרפה לקאסט של הפוקס של מדע בדיוני סדרות דרמת "פינס הסוררת" משחק את התפקיד החוזר של איימי, לצדם של מאט דילון וקארלה גוג'ינו.

בשנת 2015 ג'פרי שיחקה בתפקיד הנסיכה אודרי, בתה של המלכה אורורה, בסרט המקורי של ערוץ דיסני, "היורשים". היא עקבה אחר כך על ידי משחקת התפקיד של אודרי בספינוף המונפש לסרט, "Descendants: Wicked World". בשנת 2019 היא חזרה מחדש על תפקידה כאודרי בפרק השלישי והאחרון של הזכיינית, "היורשים 3".

בינואר 2016, היא החלה לשחק בתפקיד ראשי בסדרת הפשע והמשטרה האמריקאית "Shades of Blue", בגילומה של כריסטינה סנטוס, בתה של ג'ניפר לופז. הסדרה התחדשה לעונה שנייה. באותה שנה כיכבה ג'פרי בסרט הקומדיה "להיות מישהו" לצד מתיו אספינוסה.

בפברואר 2018 לוהקה ג'פרי בתפקיד הראשי של מגי ורה בסדרת הדרמה הפנטזיה של רשת The CW "מכושפות: הדור החדש", המהווה אתחול מחדש של סדרת הטלוויזיה באותו שם משנת 1998. הסדרה מתרכזת בשלוש אחיות בעיירת קולג' המגלות שהן מכשפות".

== חיים אישיים ==
משנת 2019 היא בזוגיות עם השחקן ניק הרגרוב המשחק איתה בסדרה "מכושפות: הדור החדש".

בדצמבר 2019 פרסמה בחשבון האינסטגרם שלה שהיא מתמודדת עם הפרעה טורדנית-כפייתית.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2015
|Across the Line
|ג'יימי קרוואלי
|
|-
|2016
|Be Somebody 
|אמילי לואו
|
|-
|2018
|Daphne & Velma
|דפני בלייק
|
|-
| rowspan="2" |TBA
|Year of the Fox
|אייבי ריד
|
|-
|Six Triple Eight
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2013–2016
|חוצה את הקווים
|איבי טראביס
|24 פרקים
|-
| rowspan="2" |2015
|עיירה ללא מוצא <small>(אנ')</small>
|איימי ברסלאו
|6 פרקים
|-
|היורשים
|אודרי
|סרט מקורי של ערוץ דיסני
|-
|2015–2017
|היורשים: עולם מרושע
|אודרי
|דיבוב; 29 פרקים
|-
|2016–2018
|גוונים של כחול <small>(אנ')</small>
|כריסטינה סנטוס
|תפקיד ראשי (3 עונות); 36 פרקים
|-
|2018
|תיקים באפלה
|בריאנה סטפלטון
|2 פרקים
|-
|2018–2022
|מכושפות: הדור החדש
|מרגריטה "מגי" ורה
|תפקיד ראשי ( עונות); 72 פרקים
|-
|2019
|היורשים 3
|אודרי
|סרט מקורי של ערוץ דיסני
|-
|2019
|רובוט צ'יקן
|סמנת'ה / אישה מבוגרת
|דיבוב; פרק: "Boogie Bardstown in: No Need, I Have Coupons"
|-
|2021
|היורשים: החתונה המלכותית
|אודרי
|דיבוב; ספיישל טלוויזיוני של ערוץ דיסני
|-
| rowspan="2" |2023
|Chibiverse
|אודרי
|<nowiki>דיבוב; פרק: "|Chibi Villains Unite"</nowiki>
|-
|לגו דרימז <small>(אנ')</small>
|זואי
|דיבוב; 21 פרקים
|}

==קישורים חיצוניים==

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:מדבבות קנדיות
קטגוריה:זמרות קנדיות
קטגוריה:רקדניות קנדיות
קטגוריה:קנדים ממוצא אמריקאי
קטגוריה:קנדיות שנולדו ב-1996
Live from London

Live from London (בעברית: הופעה חיה מלונדון) הוא אלבום DVD של להקת הבנות האמריקאית הפוסיקט דולז אשר יצא ב-1 בדצמבר 2006, על ידי A&M רקורדס. הדי וי די בוים על ידי ג'ף גריפ, ג'ינג'ר רמזי-גריפי ובוים בפועל ידי רון פייר וג'יימי לובין.

ה-DVD מכיל את הופעתה של הלהקה באצטדיון המרוצים "Windsor Racecourse" שבלונדון כחלק מסדרת הופעות מיוחדת שלהן. בנוסף הוא מכיל קליפים, קטעי מאחורי הקלעים וראיונות.

== הצלחה ==
האלבום הצליח להגיע לעשרים העליונים בארצות הברית, שווייץ ואוסטרליה והגיע למעמד פלטינה באוסטרליה וקנדה ולמעמד זהב בניו זילנד.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
|-
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|7,500
|-
!ברזיל (Pro-Música Brasil)<ref></ref>
|זהב
|25,000
|-
!ניו זילנד (RMNZ)<ref></ref>
|פלטינה
|10,000
|-
!קנדה (Music Canada)<ref></ref>
|פלטינה
|10,000
|-
|}

== קישורים חיצוניים ==

== הערות שוליים ==

קטגוריה:אלבומי הפוסיקט דולז
קטגוריה:אלבומי וידאו באנגלית
קטגוריה:אלבומי חברת A&M רקורדס
FishBase

FishBase הוא מאגר מידע עולמי מקוון של מיני דגים.<ref>Froese R and Pauly D (eds) (2000) [http://fishbase.org/manual/english/contents.htm FishBase 2000: concepts, design and data sources] ICLARM, Philippines.</ref> זהו מסד הנתונים המקוון הגדול והנצפה ביותר למידע בנושא דגי ים.<ref name="Pew">[http://www.pewenvironment.org/research-programs/marine-fellow/id/8589941905 Marine Fellow: Rainer Froese] Pew Environment Group.</ref> מאגר זה עם הזמן "התפתח לכלי אקולוגי דינאמי ורב-תכליתי" המצוטט באופן נרחב בפרסומים מדעיים.<ref>[http://www.fishbase.us/References/FBRefList.php References Citing FishBase] FishBase. Last modified 5 July 2010. Retrieved 20 July 2011.</ref>

FishBase מספקת נתוני מינים מקיפים הכוללים מידע על טקסונומיה, תפוצה גאוגרפית, ביומטריה ומורפולוגיה, התנהגות ובתי גידול, אקולוגיה ודינמיקת אוכלוסייה וכן נתונים על רבייה, מטבולית וגנטית. באתר יש גישה לפירמידות אקולוגיות, מפתחות זיהוי, מידע ביוגאוגרפי, וקישורים למאגרי מידע אחרים כגון, GenBank, , הרשימה האדומה של IUCN [http://research.calacademy.org/redirect?url=http://researcharchive.calacademy.org/research/Ichthyology/catalog/fishcatmain.asp וקטלוג הדגים].<ref>Gert B and Snoeks J (2004) [http://www.vliz.be/imisdocs/publications/76736.pdf#page=48 "FishBase: encyclopaedia and research tool"] Page 48, VLIZ Special Publication 17, Brugge, Belgium.</ref>

נכון לנובמבר 2018, FishBase כלל מידע על 34,000 מינים, 323,000 שמות עממיים ב-300 שפות, 58,900 תמונות, והפניות ל-55,300 עבודות בספרות המדעית. לאתר ישנם 700,000 צפיות ייחודיות בכל חודש.<ref>According to the [http://www.fishbase.org FishBase] web page, accessed November 2018.</ref>

== ארגון נוכחי ==
כאשר המודעות ל-FishBase גדלה בקרב מומחי דגים, היא משכה אליה למעלה מ-2,310 תורמים ומשתפי פעולה. מאז שנת 2000 FishBase מפוקח על ידי קונסורציום של תשעה מוסדות בינלאומיים. עד כה גדל קונסורציום FishBase לשנים עשר חברים ובהם (.A.U.Th), (CAFS) בסין וארגון המזון והחקלאות (FAO) של האומות המאוחדות באיטליה. (GEOMAR), מתפקד כגוף המתאם.<ref>[http://www.fishbase.org/home.htm FishBase] Home page. Retrieved 28 November 2018</ref><ref></ref>

== ראו גם==
* ITIS
* NCBI
* Animal Diversity Web
* 
* 
* 

== קישורים חיצוניים ==
* 

==הערות שוליים==

קטגוריה:איכתיולוגיה
קטגוריה:פילוגנטיקה
קטגוריה:מסדי נתונים
קטגוריה:ביואינפורמטיקה
Doll Domination – The Mini Collection

Doll Domination – The Mini Collection הוא המיני-אלבום הראשון של להקת הבנות הפוסיקט דולז אשר יצא לאור ב-24 במאי 2009, על ידי אינטרסקופ רקורדס. האלבום יצא לאור כהוצאה מחודשת לאלבומם השני כאשר הוא מכיל שירים חדשים ורמיקסים לשירים מהאלבום השני.

== הצלחה מסחרית ==
מבחינה מסחרית האלבום זכה להצלחה נאה. הוא הגיע למקום ה-9 בבריטניה ומכר כ-13 אלף עותקים בשבוע הראשון ליציאתו וכחודש לאחר יציאתו מכירותיו הגיעו ל-70 אלף עותקים מה שזיכה אותו למעמד כסף. נכון להיום מכירותיו של האלבום עומדות על 100 אלף עותקים במדינה ובכך זכאי למעמד זהב.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
|-
!מקום
!תארים
!מכירות
|-
!בריטניה (BPI)<ref></ref>
|זהב
|100,000
|}

==קישורים חיצוניים==

== הערות שוליים ==

קטגוריה:מיני-אלבומי בכורה מ-2009
קטגוריה:אלבומי הפוסיקט דולז
קטגוריה:אלבומים שהופקו על ידי רודני ג'רקינס
קטגוריה:מיני-אלבומי חברת אינטרסקופ רקורדס
Sojourner

Sojourner הוא סינגל שהוקלט על ידי הראפרית האמריקאית רפסודי בשיתוף הראפר האמריקאי ג'יי קול. השיר יצא לאור ב-26 באוקטובר 2018, כסינגל הראשון מתוך אלבומה השלישי של רפסודי, Eve, על ידי חברת התקליטים ג'מלה רקורדס.<ref></ref>

== רקע וכתיבה ==
השיר נכתב על ידי רפסודי, ג'יי קול, ג'רמי פייג', קנדרה מוריס, פטריק דאות'יט והופק על ידי 9th Wonder. לאורך השיר, רפסודי מאזכרת זמרים שונים, ביניהם סוואה לי, מיק מיל ואליה.<ref></ref> השיר נכלל גם באלבום האוסף של חברת התקליטים ג'מלה רקורדס, Jamla Is the Squad II, אשר יצא לאור בנובמבר 2018.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי.<ref name=":0"></ref>

== הצלחה ==
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-9 מיליון.<ref name=":0" />

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי רפסודי
קטגוריה:שירי ג'יי קול
קטגוריה:שירים באנגלית
Complexion (A Zulu Love)

הוא שיר שהקליט הראפר האמריקאי קנדריק לאמאר בשיתוף הראפרית האמריקאית רפסודי, ומופיע באלבום האולפן השלישי שלו, To Pimp a Butterfly.<ref name=":0"></ref> השיר יצא לאור ב-15 במרץ 2015, ביחד עם האלבום עצמו.<ref></ref><ref></ref>

עם יציאתו נכנס השיר אל המקום הראשון במצעד שירי ה-R&B/היפ הופ מתחת להוט 100 של בילבורד.<ref></ref>

== רקע וכתיבה ==
השיר, בדומה ל-"Loyalty" ו-"Humble", נכתב על ידי קנדריק לאמאר עצמו, ביחד עם כותבים נוספים, והופק על ידי סאונווייב, ת'אנדרקאט, מרטין והאנטידוט.<ref name=":0" />

כמו כן, עלה השיר לרשת הזרמת המדיה ספוטיפיי, בסמוך לצאת האלבום, וצבר מעל ל-35 מיליון השמעות.<ref></ref>

== מיקומי שיא ==

== הערות שוליים ==

קטגוריה:שירי קנדריק לאמאר
קטגוריה:שירי רפסודי
קטגוריה:שירים באנגלית
מערכת נתוני אשראי

מערכת נתוני אשראי הוקמה על ידי בנק ישראל מתוקף חוק נתוני אשראי, התשע"ו-2016 כחלק מהצעדים לקידום התחרות בשוק האשראי בישראל.

המערכת אוספת נתונים לגבי התחייבויות האשראי של יחידים, אזרחי ותושבי ישראל, וכן לגבי אופן הפירעון של התחייבויות אלה.

מקורות המידע שמעבירים הנתונים למערכת הם בעיקר גופים שעוסקים במתן אשראי, בהם בנקים, נותני אשראי חוץ-בנקאי, וכן רשויות ציבוריות שונות: כונס הנכסים הרשמי, לשכות ההוצאה לפועל ומדור חשבונות מוגבלים שבבנק ישראל.

== מטרות המערכת ==
• הגברת התחרות בשוק האשראי הקמעונאי.

• הרחבת הנגישות לאשראי.

• צמצום ההפליה במתן אשראי והפערים הכלכליים.

• יצירת בסיס מידע לא מזוהה שישמש את בנק ישראל לשם ביצוע תפקידיו.<ref></ref>

== לשכות אשראי ==
המאגר שואב באופן שוטף נתונים מהבנקים ומגופי אשראי נוספים ומעביר אותם ללשכות אשראי, שבתורן יעניקו דירוג לכל לקוח. לצורך כך העניק בנק ישראל רישיון ללשכות אשראי, שרק להן תהיה גישה למאגר. כיום מדובר בשלושה גופים: דן אנד ברדסטריט, BDI וקו מנחה.

== ראו גם ==
* חוק נתוני אשראי

== קישורים חיצוניים ==
* [https://www.creditdata.org.il/ אתר מערכת נתוני אשראי]
* 
* 
* 
* [https://www.paamonim.org/he/חוק-נתוני-אשראי-מערכת-נתוני-אשראי-ודיר/ חוק נתוני אשראי, מערכת נתוני אשראי ודירוג אשראי], באתר פעמונים.
* 
* 
* 
* 
* 
* 
* 
* 

== הערות שוליים ==

קטגוריה:בנק ישראל
קטגוריה:אשראי
אמנון חרל"פ

אמנון חרל"פ (13 בדצמבר 1909 – 29 במאי 2006) היה כדורגלן ששיחק בנבחרת ארץ ישראל, בעמדת החלוץ.

==קריירה==
חרל"פ נולד ברחובות בשנת 1909, והחל לשחק כדורגל בעיר מגוריו. בתיכון עבר ללמוד בגימנסיה הרצליה בתל אביב, שם התחבר עם מספר שחקנים מקבוצת הנוער של אלנבי תל אביב, ובהשפעתם החל לשחק במדי הקבוצה. ב-1927 בעקבות סכסוך עם מרכז מכבי, אליו הייתה קבוצת הנוער של אלנבי מסועפת, החליטו ראשי הקבוצה לעזוב את המרכז, ולהצטרף למרכז הפועל, ולהתאחד עם המסגרת הארגונית של הפועל תל אביב.
קצת לאחר האיחוד עזב חרל"פ את הארץ לטובת לימודי הנדסה בבלגיה, ובשל כך החמיץ את הזכייה ההיסטורית בגביע המדינה הראשון ב-1928, אך בהשפעת מאורעות תרפ"ט החליט לחזור לישראל, ועם שובו חזר להפועל תל אביב. בשנת 1930 יצא חרל"פ לשנת השאלה בגנט מליגה המשנה בבלגיה.

ב-1934 השלים זכייה בגביע המדינה יחד עם הפועל תל אביב. במשחק גמר גביע המדינה מול היריבה העירונית מכבי תל אביב, הקבוצה ממנה פרשו חרל"פ וחבריו רק שבע שנים קודם לכן, כבש חרל"פ את הראשון מבין שלושת שערי קבוצתו, בדרך לניצחון 2–3 וזכייה היסטורית בדאבל. ב-1935 סבל מפציעה במניסקוס ועבר שיקום ממושך, שבמהלכו עבר להפועל רחובות ושיחק בעמדת המגן עד לפרישתו בשנת 1937.

בנוסף לכך, חרל"פ היה חלק מנבחרת ארץ ישראל בכדורגל, ולקח חלק באולימפיאדת הפועלים הבינ"ל בצ'כוסלובקיה ובתבוסה 1–7 במצרים במסגרת מוקדמות מונדיאל 1934. חרל"פ שיחק גם במשחק הגומלין נגד נבחרת מצרים בישראל, ובכך סיים את הופעותיו במדי הנבחרת הלאומית, שלא שבה להתכנס עוד במהלך הקריירה שלו.

בנוסף לכדורגל, לקח חרל"פ חלק גם במספר ענפי אתלטיקה, והתחרה בהם במסגרת כינוסי הפועל הראשונים.

==חיים אישיים==
לאחר פרישתו, התגורר ברחובות ועבד בחנות המשפחתית לחומרי בניין. במקביל שימש גם כחבר הנהלה בהפועל רחובות. אחיינו הוא הזמר והשחקן גידי גוב.

==קישורים חיצוניים==

* [https://www.football.org.il/search-results/?text=אמנון%20חרל%22פ פרופיל], באתר ההתאחדות לכדורגל בישראל

קטגוריה:כדורגלנים ארץ-ישראלים
קטגוריה:חלוצי כדורגל ארץ-ישראלים
קטגוריה:כדורגלני נבחרת ארץ ישראל
קטגוריה:כדורגלני הפועל תל אביב
קטגוריה:כדורגלני הפועל רחובות
קטגוריה:כדורגלני גנט
קטגוריה:כדורגלנים ישראלים בבלגיה
קטגוריה:בוגרי גימנסיה הרצליה
קטגוריה:רחובות: כדורגלנים
קטגוריה:ישראלים שנולדו ב-1909
קטגוריה:ישראלים שנפטרו ב-2006
מלגיום

מיקום אפשרי של מלגיום ליד החידקל
מלגיום (בכתב יתדות: ma-al-gi-im<sup>KI</sup>) הייתה עיר-ממלכה מסופוטמית קדומה, שמיקום בירתה טרם זוהה. היא שגשגה במיוחד בתקופת הברונזה התיכונה, בערך בשנים 2000 לפני הספירה – 1600 לפני הספירה. מיקומה המשוער ממוקם על נהר החידקל, דרומית למקום בו נהר דיאלא מסתעף, וסמוך לגבולות השטחים שבשליטת לרסה, בבל ועילם. אלי הממלכה העיקריים היו אנכי ודמינקה .

==היסטוריה==
שלושה משליטיה זוהו בוודאות, באמצעות עדות מכתובות שונות בהן נכתבו שמותיהם: הראשון: תאקיל-איליסו (בתעתיק: Takil-ilissu) מלך מלגיום , בנו של איסתרו-אשו (בתעתיק: Istaran-asû) השני: אמגור-סין (בתעתיק: Imgur-Sin) בנו של אילי-אבי (בתעתיק: Ili-abi), והשלישי: איפק-איסתר (בתעתיק: Ipiq-Ištar) בנו של אפיל-אילישו (בתעתיק: Apil-Ilišu).
השליט השלישי הוא בן זמנו של חמורבי מבבל, שציין סכסוך עם המלגיום בשניים משמות השנה שלו (10 ו-35).
במחקר הוצעו שמות של שלושה שליטים נוספים, שו-קאקה (בתעתיק: Šu-Kakka), נבי-אנליל (בתעתיק: Nabi-Enlil) ושו-אמורום (בתעתיק: Šu-Kakka), המהווים שלושה דורות של שושלת, והמבוססים על שם השנה של סו-קאקה לכבוד האלה דמקינה. משערים כי הם שלטו בתקופה המיידית שלאחר תקופת אור 3.

במרדף אחר התפשטות טריטוריאלית, מלכי לרסה כיוונו למלגיום, כשגונגונום מציין את כיבושה בשנת הם ה-19 שלו, בסביבות שנת 1914 לפני הספירה, סין-אידינם (Sin-Iddinam) מציין תבוסה בשנת השם החמישית שלו בסביבות שנת 1844 ווארד-סין (Warad-Sîn) מאזכר אותם בכתובת בערך 1831 לפני הספירה.
חמורבי, בקואליציה מפוארת יחד עם שמשי-אדד הראשון ואיבאל-פי-אל השני (Ibal-pi-el II) (מאשנונה), התמודד נגד מלגיום עד ששליטה נכנע תמורת 15 כיכרות כסף.
ניצחונו של חמורבי, למעשה שחרר את מלגיום משילטון העלימים, והמלך איפק-אישתר (Ipiq-Ištar), התחייב לספק סיוע וחיילים במערכה של חמורבי נגד לרסה.
אולם מסיבות שטרם ידועות, חמורבי פנה נגד בעלי בריתו ובזז את העיר בשנת 1758 לפני הספירה בקירוב, תוך גירוש חלק גדול מאוכלוסייתה לבבל.

מצבה של מלגיום בתקופה הבבלית התיכונה ובתקופות המאוחרות יותר היה צנוע הרבה יותר והיא שמשה כמחוז מינהלי בשם מלגו (Malgu) והעיר כונתה בשם מליקי (Maliki).

==לקריאה נוספת==
* נתן וסרמן ויגאל בלוך, האמורים – מסופוטמיה בראשית האלף השני לפנה"ס, הוצאת כרמל, ירושלים, 2018.

קטגוריה:מסופוטמיה
קטגוריה:ערי מדינה בשומר
חסן בדג'ייב

חסאנבי אדווארדוויץ' בדג'ייב (ברוסית: Хасанби Эдуардович Биджиев; נולד ב-19 במאי 1966) הוא כדורגלן עבר סובייטי-רוסי ומאמן רוסי בהווה.

==קריירה כשחקן==
בדג'ייב החל את הקריירה שלו בתור שוער כדורגל בקבוצת הכדורגל המקומית, ספרטק נלצ'יק. לאחר 4 עונות במדי צסק"א ולוקומוטיב מוסקבה, עבר לישראל לקבוצת הפועל פתח תקווה (שם רשם 5 הופעות בלבד). עונה לאחר מכן הגיע להפועל תל אביב, שם רשם 5 הופעות בלבד גם כן. בדג'ייב סיים את הקריירה שלו בתור שחקן פעיל בלוקומוטיב מוסקבה.

==קריירה כמאמן==
בשנת 2001, כשלוש שנים לאחר פרישתו ממשחק פעיל, החל בדג'ייב לכהן בתור המנהל הטכני של מועדון הכדורגל לוקומוטיב מוסקבה. בהמשך שימש כמנהל טכני גם באמקאר פרם ובאנז'י מחצ'קלה.

בדג'ייב שימש כעוזר מאמן בספרק נלצ'יק ואמקאר וכמאמן ראשי בנלצ'יק ואוונגרד קורסק.

בעונת 2023/2024 שימש כמאמן קבוצת דינמו מחצ'קלה, אותה הוליך להעפלה לליגת העל הרוסית, לראשונה בתולדותיה.

==תארים==
* סגנית אלופת הליגה הרוסית 1:1995
* הגביע הסובייטי 1: 1990
* הגביע הרוסי 1: 1997
* מאמן העונה 1: 2015-16

==קישורים חיצוניים==

קטגוריה:כדורגלנים סובייטים
קטגוריה:שוערי כדורגל סובייטים
קטגוריה:כדורגלנים רוסים
קטגוריה:שוערי כדורגל רוסים
קטגוריה:כדורגלני ספרטק נלצ'יק
קטגוריה:כדורגלני סק"א רוסטוב
קטגוריה:כדורגלני צסק"א מוסקבה
קטגוריה:כדורגלני לוקומוטיב מוסקבה
קטגוריה:כדורגלני הפועל פתח תקווה
קטגוריה:כדורגלני הפועל תל אביב
קטגוריה:ספורטאים רוסים בישראל
קטגוריה:כדורגלנים זרים בישראל
קטגוריה:מאמני כדורגל רוסים
קטגוריה:רוסים שנולדו ב-1966
מוריס שומאן

מוריס שומאן, 1971
מוריס שומאן (Maurice Schuman; 10 באפריל 1911 – 9 בפברואר 1998) היה פוליטיקאי, עיתונאי, סופר וגיבור מלחמה צרפתי ממוצא יהודי, שזכה לכינוי "קולה של צרפת". הוא כיהן כשר החוץ של צרפת בממשלתו של ז'ורז' פומפידו מה-22 ביוני 1969 עד ה-15 במרץ 1973. שומאן היה חבר בתנועה הרפובליקנית העממית של צרפת.<ref></ref>

== ביוגרפיה ==
מוריס שומאן נולד ברובע השישה עשר של פריז, צרפת ב-10 באפריל 1911 לאב יהודי תכשיטן מחבל אלזס ולאם נוצרית-קתולית מבלגיה. בשנת 1937 הוא התנצר לבקשת אמו, והיה אנטי-פשיסט נלהב. הוא תואר כתלמיד מבריק וקיבל תואר בספרות מאוניברסיטת סורבון בפריז. בשנות ה-30 עבד כעיתונאי בסוכנות הידיעות "Havas" שם הכיר את הגנרל שארל דה גול.

בשנת 1939 התגייס לצבא הצרפתי והפך לקצין. הוא נשבה על ידי כוחות גרמנים שפלשו לצרפת, אך הצליח לברוח, והתגייס לכוחות צרפת החופשית של הגנרל דה-גול. הוא החל לשדר בצרפתית מלונדון ברדיו של כוחות צרפת החופשית, הרדיו שידר בתחילה רק מספר דקות, וכשגדל היקף השידור ולבקשתו של הגנרל דה-גול, הפך שומאן לדובר הראשי בתוכנית הערב "הצרפתים מדברים לצרפתים". קולו המאנפף, הרהיטות שלו והטון המרגיע שלו התפרסמו מאוד בצרפת הכבושה, והוא נודע כ"דובר של צרפת הלוחמת". בתוכניתו הוקיע וגינה את האזרחים הצרפתים ששיתפו פעולה עם הכוחות הנאצים. מספר פעמים לא מועטות גינוייו הובילו לרצח של משתפי פעולה צרפתים על ידי חברי המחתרת בצרפת. במלחמת העולם השנייה שידר יותר מאלף דיווחים ושידורי חדשות דרך שידורי ה-BBC בצרפתית לצרפת הכבושה בידי הנאצים ובשל כך זכה לכינוי "קולה של צרפת". העיתון הצרפתי לה מונד תיאר את שנות שידורו במלחמת העולם השנייה :"החל מסתיו 1940, התפרסם לפתע קולו של הדובר הרשמי של הגנרל. אדם זה היה בתחילה קול. "קולה של צרפת", שבמשך ארבע שנות מלחמה שמר על האומץ והזין את התקווה של האוכלוסייה הצרפתית, שנמצאה ישירות תחת כיבוש גרמני או נשלטה על ידי ממשלת וישי, כלי של הגרמנים". פול ריינו שהיה ראש ממשלת צרפת בתחילת המלחמה ולאחר מכן נכלא אמר:" בכבודה שלי היה רדיו אלחוטי קטן, איזה אושר נגרם לי מדיבורו הרהוט של מוריס שומאן שביטא מלונדון במהלך שנות המלחמה, את הרוח של צרפת הלוחמת" . בשנת 1944 כאשר בעלות הברית פלשו לצפון צרפת שירת שומאן ביחידת טנקים ועל כך עוטר. זמן לא רב לאחר מכן ביצע דה-גול תהלוכת ניצחון בעיר באייה, 7 ק"מ מתעלת למאנש.

אחרי המלחמה הקים ועמד בראש התנועה הרפובליקנית העממית, מפלגה נוצרית-דמוקרטית. הוא שירת שנים סגן נציג באספה הלאומית של צרפת, שם ייצג מצביעים הגרים סמוך לגבול עם בלגיה.<ref></ref> בנוסף שירת כשר למחקר מדעי והשר ליחסים חברתיים. בשנת 1969 מונה לשר החוץ של צרפת תחת הנשיא ז'ורז' פומפידו, תפקיד אותו מילא עד שנת 1973. בנוסף היה סופר שעסק בענייני דת ונושאים אחרים. בשנת 1974 הוא מונה לאקדמיה הצרפתית ומאותה שנה ועד מותו היה בעל מושב בסנאט הצרפתי.

שומאן היה נשוי ללוסי דניאל ולהם שלוש בנות. הוא נפטר בפריז בפברואר 1998.

== ראו גם ==
* צרפת החופשית

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים צרפתים
קטגוריה:שדרני רדיו וטלוויזיה צרפתים
קטגוריה:סופרים צרפתים
קטגוריה:שרי החוץ של צרפת
קטגוריה:צרפת החופשית: אישים
קטגוריה:צרפתים במלחמת העולם השנייה
קטגוריה:צרפתים שנולדו ב-1911
קטגוריה:צרפתים שנפטרו ב-1998
אנואר חדיד

מוחמד אנואר ג'רארד חדיד (באנגלית: Anwar Mohamed Gerard Hadid; נולד ב-22 ביוני 1999)<ref></ref> הוא דוגמן ואקטיביסט אמריקאי. אחיהן הצעיר של ג'יג'י חדיד ובלה חדיד.

== ביוגרפיה ==
חדיד נולד בלוס אנג'לס שבארצות הברית, לאב פלסטיני-אמריקאי ולאם הולנדית-אמריקאית. אביו הוא מוחמד חדיד, יזם נדל"ן שנולד בנובמבר 1948 בנצרת, ישראל למשפחה מוסלמית. אמו היא יולנדה חדיד (לבית ואן דן הריק) – דוגמנית עבר שנולדה וגדלה בפפנדרכט שבהולנד למשפחה נוצרית. אחותו הבכורה של חדיד היא הדוגמנית המצליחה ג'יג'י חדיד, ולו אחות גדולה נוספת אף היא דוגמנית בלה חדיד. לו גם שתי אחיות-למחצה הגדולות ממנו, מנישואיו הראשונים של אביו, ועוד חמש אחיות חורגות מאביו החורג.

לאחר שהוריו התגרשו, נישאה אמו בשנית למפיק המוזיקלי הקנדי דייוויד פוסטר. ב-2015 הם התגרשו, וב-2016 שינתה יולנדה את שם משפחתה מ"פוסטר" שוב ל"חדיד" - כדי שיהיה כמו של ילדיה. ב-2014, התארס אביו מוחמד לשיבא ספאי, דוגמנית ואשת עסקים נורווגית ילידת-איראן, אך ב-2019 הם נפרדו.

חדיד ואחיותיו גדלו בחווה בסנטה ברברה, ועברו למאליבו כשהיה בבית ספר יסודי.<ref></ref><ref></ref>

== קריירה ==
חדיד החל את קריירת הדוגמנות שלו כשהופיע בגיליון אוקטובר 2015 של מגזין "Nylon". הוא היה על השער של "Teen Vogue" ביוני/יולי 2016. בינואר 2017 הוא נבחר לייצג את קו האופנה HUGO של הוגו בוס Menswear. <ref></ref> חדיד הופיע בשבוע האופנה "זדיג וולטייר" בניו יורק בפברואר 2017. הוא כיכב על שער העיתון "Teen Vogue" של יוני/יולי 2016 לצד קמרון דאלאס.<ref></ref><ref></ref>

הוא מיוצג על ידי סוכנות הדוגמנות הבינלאומית IMG Models מאז 2016.

בשנים 2012–2015 הוא השתתף לסירוגין בתוכנית המציאות "עקרות בית אמיתיות: בוורלי הילס", בעונות בהן כיכבה אמו יולנדה.<ref name="Yolanda Foster Defends Bella Hadid and Anwar Hadid as Lisa Vanderpump Debates Their Lyme Disease Diagnoses2"></ref>

מאז 2019, חדיד הוא הפרזנטור של הבושם מבית האופנה Valentino של המעצב האיטלקי ולנטינו גאראווני.<ref>https://www.forbes.com/sites/celiashatzman/2019/07/16/anwar-hadid-on-his-valentino-fragrance-campaign-and-modeling-tips-from-his-sisters-gigi-and-bella/</ref>

== חיים אישיים ==
בשנים 2019–2021 היה בזוגיות עם הזמרת הבריטית-אלבנית דואה ליפה.<ref>https://www.albawaba.com/entertainment/old-rules-dua-lipa-wears-hijab-and-conservative-clothes-inside-abu-dhabi-mosque-pictur</ref>

ב-2019 ביקר בשטחים הפלסטיניים, שיתף את מיליוני עוקביו ברשתות החברתיות, נפגש עם אקטיביסטים פלסטיניים, ופרסם ש"אחיי ואני נגענו היום במולדת [...] בתקווה שנוכל להראות לכם את הדברים השקועים עמוק ומשפיעים על החיים של בני עמנו מדי יום". ב-2020 החליט לפרסם פוסטים בעד הפלסטינים ונגד נשיא ארצות הברית ונגד ישראל, עקב פרסום תוכנית השלום של הנשיא טראמפ.

==קישורים חיצוניים==

== הערות שוליים ==

קטגוריה:מוסלמים אמריקאים
קטגוריה:אמריקאים ממוצא פלסטיני
קטגוריה:אמריקאים ממוצא הולנדי
קטגוריה:דוגמנים אמריקאים
קטגוריה:משתתפים בתוכניות מציאות אמריקאיות
קטגוריה:אמריקאים שנולדו ב-1999
מגפת הקורונה באוזבקיסטן

מגפת הקורונה, בה חלו אזרחים רבים במחלת נגיף הקורונה באוזבקיסטן, התפשטה אל המדינה באמצע מרץ 2020.

== רקע ==

ב-12 בינואר 2020 אישר ארגון הבריאות העולמי (WHO) כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019.<ref></ref><ref></ref>

שיעור התמותה במקרה של מגפת הקורונה היה נמוך בהרבה ממגפת הסארס שהתפרצה בשנת 2003 בסין,<ref name="imperial.ac.uk"></ref><ref></ref> אך ההדבקה מאדם לאדם היא גדולה ומשמעותית המשפיע בצורה מכרעת על מספר מקרי מוות באופן משמעותי.<ref name="imperial.ac.uk"/><ref></ref>

== התפשטות המגפה ==
ב-2 במרץ הודיעה אוזבקיסטן על השהיית קווי הטיסות לאפגניסטן, איראן ואיטליה. וב-14 במרץ הפסיקה גם את הטיסות מצרפת, ספרד והממלכה המאוחדת עקב התפשטות נגיף הקורונה בשטחן.

ב-15 במרץ הודיעה אוזבקיסטן על מקרה הדבקה ראשון של הידבקות בנגיף הקורונה. מדובר באזרח אוזבקי שחזר מצרפת. באותו יום הודיעה אוזבקיסטן על סגירת גבולותיה עקב החשש מהתפשטות רחבה של נגיף הקורונה.

ב-17 במרץ הודיעה חברת התעופה האוזבקית, אוזבקיסטן איירווייז, על השהיית הטיסות לישראל וממנה.

ב-26 במרץ דווח כי ממשלת אוזביקסטן הודיעה על הטלת סגר על הערים סמרקנד, נמנגן, אנדיז'ן וגוליסטן והכריזה על הטלת סגר על מחוז סורחן דריה.

למחרת, הודיעה אוזביקסטן על מקרה מוות ראשון כתוצאה מהדבקות בנגיף הקורונה, אישה מבוגרת בת 72. הוחלט להרחיב את הסגר במדינה. בין הערים שסגרו את שעריהן: בוכרה, נבוי, זרפשאן והבירה טשקנט וכן כמה מחוזות. בנוסף, הועלה שכר הרופאים והצוותים הרפואיים שנאבקו בהתפשטות הנגיף.

ב-1 באפריל דווח כי אוזבקיסטן ביקשה מהבנק לפיתוח אסיה הלוואה של מיליארד דולר במטרה להתמודד עם התפשטות הנגיף.

ב-2 באפריל דווח כי אוזביקסטן תשלח עזרה ראשונה לאפגניסטן וקירגיזסטן.

ב-8 במאי איסור לקיום אירועים ציבוריים הוארך עד לחודש יוני.

ב-14 ביוני איסור לקיום אירועים ציבוריים הוארך עד לחודש אוגוסט. במהלך החודש כל יום התווספו כ-3-5% למניין הנדבקים.

ב-22 באוגוסט כרים קמאלוב, מושל מחוז בוכרה נפטר מהנגיף.

בספטמבר נפתחו בתי הספר באזורים שהוגדרו כ"ירוקים".

ב-20 בספטמבר אוקטם ברנוייב, סגן ראש הממשלה נפטר מהנגיף.

ביולי 2021 החל חיסון נרחב של אוכלוסיית המדינה.

==קישורים חיצוניים==

* 

== הערות שוליים ==

אוזבקיסטן
קטגוריה:אוזבקיסטן: היסטוריה
החלוצים - לקט צלליות

"החלוצים: לקט צלליות גזורות בידי מאיר גור-אריה" או "החלוצים: גזרי צלליות בלווית שירי חלוצים" (1924) הוא ספר מאת מאיר גור אריה, המציג צלליות של חלוצים.
==תיאור==
ספרו של מאיר גור אריה - "החלוצים", הוא אלבום המכיל 20 צלליות של דמויות ארצישראליות. הספר יצא בהוצאת "בני בצלאל", והוא הודפס בדפוס "ציון" של האחים רוהל בירושלים. כל דף מכיל צללית ומתחתיה פזמון פופולרי בן התקופה, שבחר מרדכי נרקיס. התיאורים של גור-אריה מציגים את החלוצים, אחד מן הדימויים שפותחו בבצלאל, בית מדרש לאמנות ולמלאכות-אמנות, במצבים של תנועה. בעיקר מן ואל העבודה. הם משקפות את האידיאל הציוני של העלייה השנייה והעלייה השלישית, כפי שהתבטאו ב"גדוד העבודה". ה"חלוץ" של גור-אריה עובד בסלילת כבישים, רוקד הורה ("פולקה חלוצית"), או עומד בקצה המאהל המשותף ("חד מחבריא"). בסופו של היום הוא חוזר אל משפחתו ("חלקי מכל עמלי"). האלבום הוצג בתערוכת "בצלאל" בתל אביב ובירושלים בשנת 1924.
*שמות הצלליות: "למחנה", "פגישה", "לאהל", "בארבע ידיים", "ברוד", "הסתתים", "סעודה מפסקת", "על הסלע הך הך!", "לאטו", "בדרך", "חלקי מכל עמלי", "כחם היום", "חד מחבריא", "פולקה חלוצית", "תן אש", "הורה", "צרה בשל המלכה", "מכתב", "עת ינוסו הצללים"
*שמות השירים באלבום: "אין דבר", "פעם אחת", "כשתבוא", "הללויה", "גליל", "דודאי אהבה", "לא צריך צעירות", "שיר החלוצים", "מירושלים", "חלוץ חלוץ הנני", "אל ספוד", "הנה באנו", "הגד חביבי", "מחצבה", "תפלת סדרן", "אנו נבנה", "אתה הוא היודע".

==גלריה==
<gallery>
קובץ:חד מחבריא.jpg|"חד מחבריא" עם הפזמון "הנה באנו" (המנון הטראסק)
</gallery>

==קישורים חיצוניים==
*
*[https://www.zemereshet.co.il/book.asp?id=374 החלוצים: לקט צלליות בלוויית שירי חלוצים עם מנגינות], באתר זמרשת
==הערות שוליים==

קטגוריה:מאיר גור אריה
קטגוריה:בצלאל, בית מדרש לאמנות ולמלאכות-אמנות
קטגוריה:אמנות יהודית
קטגוריה:ספרי 1924
קטגוריה:ספרים בעברית
קטגוריה:ספרים ישראליים
ארקן קריב

ארקן קריב (ברוסית: Аркан Карив; 25 באפריל 1963, מוסקבה - 22 באפריל 2012, מוסקבה) היה עיתונאי וסופר ישראלי-רוסי.

==ביוגרפיה==
ארקן קריב נולד כארקדי קרבצ'ייבסקי במוסקבה למשפחת משורר, סופר ומבקר ספרות. לאחר סיום בית הספר הוא התחיל ללמוד הנדסה, אך לא סיים את הלימודים ועזב לאחר שנתיים.

בשנת 1989 ארקדי עלה לישראל והתחיל לעבוד כעיתונאי בעיתון וסטי ובערוץ 9. בעיתון הייתה לו פינה קבועה "עברית קטן". במקביל הוא הכין שיעורי עברית באינטרנט.

הוא כתב ספר ללימוד עברית ב-3 כרכים. ארקן קריב גם כתב מספר ספרי בלשים (בחלקם עם חברו אנטון נוסיק).

בשנת 2004 ארקן קריב חזר לרוסיה. הוא המשיך לעבוד כעיתונאי בעיתונות רוסית וישראלית. בשנת 2011 הוא חזר לישראל והחל להגיש תוכנית טלוויזיה פארק תרבות.

בשנת 2012 הוא חזר לרוסיה ונפטר תוך זמן קצר.

==קישורים חיצוניים==
* [http://lennox-lewis.blogspot.com/2015/04/arkan-kariv-android-app.html קורות חיים] 
* [https://natali-ya.livejournal.com/117323.html ארקן קריב - שיעורי עברית]

קטגוריה:ישראלים ילידי רוסיה
קטגוריה:מנחי טלוויזיה ישראלים
קטגוריה:סופרים ישראלים
קטגוריה:סופרים רוסים
קטגוריה:עולים בשנות ה-1990
קטגוריה:עיתונאים ישראלים
קטגוריה:עיתונאים רוסים
קטגוריה:ישראלים שנולדו ב-1963
קטגוריה:ישראלים שנפטרו ב-2012
אלפא רומיאו בלה

אלפא רומיאו בלה (באיטלקית: Alfa Romeo Bella, קרויה גם: Alfa Romeo Bella (Bertone)) היא מכונית קונספט בתצורת מכונית ספורט בסגנון קופה מתוצרת יצרנית הרכב האיטלקית אלפא רומיאו חברת בת של קונצרן הרכב האיטלקי פיאט, אשר הוצגה בשנת 1999.

=="אלפא רומיאו בלה"==

* "אלפא רומיאו בלה" הוצגה לראשונה בתערוכת הרכב הבינלאומית ("Geneva Motor Show" ) בז'נבה בשנת 1999.
* 2 דלתות.
* שילוב השמשה הקדמית עם החלונות הצדדיים מעניק לתא הנוסעים מראה אווירונאוטי.
* 4 נוסעים (2+2), אך למרות שיש לה 4 מושבים ברטונה ("Gruppo Bertone" ) הכיר בכך שרבים בעלי מכוניות ספורט עם 4 מושבים משתמשים במושבים האחוריים כחלל מטען למזוודות.
* ב"אלפא רומיאו בלה" ניתן היה לקפל את משענת היד האחורית ומושבי המושב כדי להרחיב את שטח תא המטען לתא הנוסעים מבלי לקלקל את המראה המוגמר של תא הנוסעים ולהסתיר את הפריטים בתא המטען המורחב.
* מנוע מתוצרת "אלפא רומיאו" מסדרת מנועי "אלפא רומיאו V6 צילינדר" ("Alfa Romeo V6 engine" סוג מנוע "Alfa Romeo Twin Spark engine" .
* מנוע קדמי – 3 ליטר.
* מנוע בנזין.
* סוג הנעה: הנעה קדמית 4x2.

== תמונות ==
<gallery mode="packed" heights="150">
קובץ:Alfa Romeo Bella frontqt at Bertone collection.jpg | "אלפא רומיאו בלה"
קובץ:Alfa romeo bella.jpg | "אלפא רומיאו בלה"
קובץ:Alfa Romeo Bella rear at Bertone collection.jpg | "אלפא רומיאו בלה"
</gallery>

==ראו גם==
* אלפא רומיאו
* אלפא רומיאו נובולה
* אלפא רומיאו כמאל

==קישורים חיצוניים==

==הערות שוליים==

קטגוריה:מכוניות קונספט
אלפא רומיאו בלה
אלפא רומיאו בלה
בלה
קטגוריה:כלי רכב איטלקיים
קטגוריה:דגמי מכוניות שהושקו ב-1999
בא לי אותך

"בא לי אותך" הוא סינגל שהוקלט על ידי הזמרת הישראלית נועה קירל, השיר יצא לאור ב-28 ביוני 2018, על ידי חברת התקליטים NMC.

== רקע וכתיבה ==
השיר נכתב, הולחן והופק על ידי דולב רם ופן חזות, השיר משלב את סגנונות הפופ וההיפ הופ. בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

כמו כן, השיר היווה חלק מפסקול המופע PLAY פסטיגל, בו השתתפה קירל.<ref></ref>

== וידאו קליפ ==
הווידאו קליפ המלא שיצא עבור השיר בוים על ידי דורון סרי והועלה לערוץ היוטיוב של נועה קירל ב-28 ביוני 2018, בקליפ ניתן לראות את קירל רוקדת בשדה תעופה לצלילי השיר בליווי רקדניות.

== הופעות חיות ==
במסגרת מופע Play פסטיגל ביצעה קירל את השיר בגרסת מאשאפ עם השירים פלוס אחד ואהבה בסוף הקיץ יחד עם יהונתן מרגי.

== מיקומי שיא ==

== קישורים חיצוניים ==

* 
* 
* [https://www.nli.org.il/he/items/NNL_MUSIC_AL990047189270205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירי היפ הופ בעברית
קטגוריה:סינגלים בהוצאת NMC יונייטד אנטרטיינמנט
יאן ויקטורס

יאן ויקטורס (13 ביוני 1619 – דצמבר 1679) היה צייר הולנדי, אשר הרבה לצייר דיוקנאות, וציורים בהשראת סיפורי התנ"ך. ויקטורס היה מתלמידיו של רמברנדט. ציוריו מתארים את נוכחות האל.

==ביוגרפיה==
ויקטורס נולד למשפחה של אמנים. הוא החל כשוליה של הצייר רמברנדט. ציוריו מומנו על ידי פטרונים קלוויניסטים אשר הזמינו ציורים המתארים סיפורים תנכ"ים. ויקטורס היה נשוי ולו ולאשתו נולדו שישה ילדים. לאחר מותה של אשתו היגר לאיי הודו המזרחיים ההולנדיים ושם שירת ככומר בקהילה וטיפל בחולים.

ויקטורס מת בשנת 1679.

==יצירותיו==

<gallery widths="200px">
File:Victors Ruth swearing her allegiance to Naomi.jpg|רות נשבעת אמונים לנעמי
File:Victors Jacob blessing.JPG|ברכת יעקב לאפרים ומנשה
File:Victors Esau and the mess of pottage.jpg|יעקב מכין נזיד עדשים בסיפור מכירת הבכורה
File:Jozef_legt_de_bakker_en_de_schenker_hun_dromen_uit_Rijksmuseum_SK-A-451.jpeg| חלום שר המשקים ושר האופים מפוענח על ידי יוסף
File:Esther_and_Haman_before_Ahasuerus_-_Jan_Victors_-_Wallraf-Richartz_Museum_-_Cologne_-_Germany_2017.jpg|סצנה מתוך מגילת אסתר
File:Jan Victors 001.jpg|גירוש הגר וישמעאל
</gallery>

==קישורים חיצוניים==

==הערות שוליים==

קטגוריה:ציירים הולנדים
קטגוריה:ציירי תור הזהב של הולנד
קטגוריה:הולנדים שנולדו ב-1619
קטגוריה:הולנדים שנפטרו במאה ה-17
קטגוריה:נפטרים ב-1676
אלפא רומיאו נובולה

אלפא רומיאו נובולה (באיטלקית: Alfa Romeo Nuvola) היא מכונית קונספט בתצורת מכונית ספורט בסגנון קופה מתוצרת יצרנית הרכב האיטלקית אלפא רומיאו חברת בת של קונצרן הרכב האיטלקי פיאט, אשר הוצגה בשנת 1996.

=="אלפא רומיאו נובולה"==

* "אלפא רומיאו נובולה" הוצגה לראשונה בתערוכת הרכב הבינלאומית בפריז ("Paris Motor Show" ) בשנת 1996.
* גוף הדגם עשוי מפוליאסטר.
* גוף דו-מושבי המבוסס על מסגרת תומכת עצמית ממוכנת.
* 2 דלתות.
* מנוע קדמי בפוזיציה רוחבית - 2.5 ליטר.
* מנוע בנזין.
* סוג הנעה: הנעה כפולה 4x4.
* צמיגים: 235/40 ZR 18. 
* מרחק בין 2 הגלגלים הקדמיים על הציר הרוחבי ("Axle track" ) - 1,577 מ"מ.
* מרחק בין 2 הגלגלים האחוריים על הציר הרוחבי - 1,602 מ"מ.
* תאוצה בין 0-97 קמ"ש היא 6.0 שניות.

== גלריה ==
<gallery mode="packed" heights="120">
קובץ:Alfa Romeo Museo Storico OCT 2015 (22099782145).jpg | "אלפא רומיאו נובולה"
קובץ:AR-Nuvola-1.jpg | "אלפא רומיאו נובולה"
קובץ:AR-Nuvola-2.jpg | "אלפא רומיאו נובולה"
קובץ:Alfa-Romeo-Nuvola-mod.jpg | "אלפא רומיאו נובולה"
קובץ:Alfa-Romeo-Nuvola.jpg | "אלפא רומיאו נובולה"
</gallery>

==ראו גם==
* אלפא רומיאו
* אלפא רומיאו כמאל
* אלפא רומיאו בלה
* אלפא רומיאו אלפאסוד קיימנו
* אלפא רומיאו פרוטאו

==קישורים חיצוניים==

* 
* 

==הערות שוליים==

קטגוריה:מכוניות קונספט
אלפא רומיאו נובולה
אלפא רומיאו נובולה
נובולה
קטגוריה:כלי רכב איטלקיים
קטגוריה:דגמי מכוניות שהושקו ב-1996
איברהים מוחמד סוליך

איברהים מוחמד סוליך (בדיבהי: އިބްރާހީމް މުޙައްމަދު ޞާލިޙް; 4 במאי 1964), הידוע בכינוי "איבו" הוא פוליטיקאי מהאיים המלדיביים שכיהן כנשיא בין השנים 2018–2023.

==ביוגרפיה==
נולד בהינברו . בשנת 1994, כשהיה בן 30 נבחר לראשונה כחבר פרלמנט כנציג האטול פאדהיפולו . סוליך היה ממקימי המפלגה הדמוקרטית המלדיבית . בשנים 2003 עד 2008 היה ממקימי התנועה הרפורמית הפוליטית באיים המלדיביים, שהובילה לכך שהמדינה אימצה חוקה מודרנית ודמוקרטית, שאפשרה לראשונה יותר ממפלגה אחת. סוליך גם היה חבר בכיר בפרלמנט.

בספטמבר 2018 נבחר לנשיא המלדיביים, והחליף את הנשיא הקודם עבדולה יאמין.

בשנת 2023 הוא הפסיד בבחירות למוחמד מואיסו.

==קישורים חיצוניים==

* 

* 

קטגוריה:נשיאי האיים המלדיביים
קטגוריה:פוליטיקאים מלדיבים
קטגוריה:ילידי 1964
EMedicine

eMedicine הוא מאגר מידע רפואי מקוון, שנוסד ב-1996 בידי שני רופאים: סקוט פלנטץ וריצ'רד לאבלי ומהנדס המחשב ג'פרי ברזין. האתר פתוח לשימוש ודורש רק הרשמה.
הוא מכיל מידע על 7,000 מחלות המחולקים ל-62 קטגוריות ומכיל 25,000 תמונות וסרטונים. כך למשל המידע על רפואת ילדים, מורכב מכ-1,000 ערכים המחולקים ל-14 נושאים (אנדוקרינולוגיית ילדים, גנטיקה, קרדיולוגיה וכו'). בכתיבת המידע השתתפו מעל 11,000 אנשי רפואה (מתוכם 95% רופאים אמריקאים). כל ערך עובר ביקורת עמיתים בשלושה שלבים כולל ביקורת של דוקטור לרוקחות.
eMedicine נרכש על ידי WebMD ב-2006, ופעיל תחת אתר המידע Medscape שבבעלותם.

האתר מיועד לבעלי רקע רפואי ומייעד את עצמו לרופאים או סגל רפואי. מחקר מ-2009 הצביע על כך ש89% מהנתבעים בקרב רופאי העיניים השתמשו באתר. מחקר מ-2005 שהקיף 114 אתרים, מיקם אותו במקום השני בנושא נוירו-אונקולגיית ילדים, לאחר המכון הלאומי לסרטן.

==קישורים חיצוניים==
* 

==הערות שוליים==

קטגוריה:ביואינפורמטיקה
קטגוריה:מאגרי מידע
קטגוריה:מקורות מידע ברפואה
פוקימון הסרט: דיאנסי וגולם ההרס

פוקימון הסרט: דיאנסי וגולם ההרס (יצא לאור במקור ביפן כ-"מפלצות כיס XY הסרט: דיאנסי וגולם ההרס" ポケモン・ザ・ムービーXY 「破壊の繭とディアンシー<span style="font-weight: normal">)</span> הוא הסרט ה-17 בסדרת סרטי פוקימון. זהו הסרט הראשון שפורסם תחת הכותרת "מפלצות כיס - XY" ביפן.

הסרט עלה לאקרנים ב-19 ביולי 2014 ביפן. הדיבוב האנגלי לסרט הופק על ידי החברה "The Pokemon Company". בארצות הברית, הסרט שודר בדיבוב לאנגלית ב-Cartoon Network ב-8 בנובמבר 2014 יחד עם אוסטרליה וניו זילנד.

== תקציר העלילה ==
קהילת קארבינק חיים להם במערות תת-קרקעיות והן מתקיימים בזכותו של יהלום לב המזין את החיים שלהם. זקן השבט שולח את הנסיכה שלהם, דיאנסי, במטרה למצוא את פוקימון החיים, זרניאס, על מנת שהוא יעזור לה למצוא את כוחה האמיתי, ובאמצעותו היא תוכל ליצור את היהלום הנחשק. היא יוצאת לעולם האמיתי, שם היא פוגשת מספר גנבים אשר מנסים לחטוף אותה, אך אש קטצ'אם, סרנה, קלמונט ובוני עוזרים לה להיחלץ מידיהם ומצטרפים אליה במסע למציאת הפוקימון האגדי. מסעם מוביל אותם ליער כל-האדמה, שם נמצאת הפקעת שבה ישן פוקימון ההרס, איוולטל. דיאנסי מוצאת את זרניאס והוא מגשים לה את משאלתה. בינתיים, הגנבים רודפים אחרי דיאנסי לתוך היער ומעירים את פוקימון ההרס, מה שגורם לו לצאת למסע תקיפות חסר הכרה שבו הוא מאבן את כולם. בסופו של דבר, זרניאס יוצא כנגדו ומחזיר את המצב לקדמותו. דיאנסי מגיעה בחזרה לביתה ויוצרת יהלום לב חדש.

== דיבוב ==

===דמויות ראשיות===
{| class="wikitable"
! דמות || ביפנית || באנגלית
|-
| אש קטצ'אם || ריקה מאטסומוטו || שרה נאטוצ'ני
|-
| פיקאצ'ו || איקואה אוטאני || איקואה אוטאני
|-
| סרינה || מיומי מאקיגוצ'י || הייבן פסקל
|-
| קלמונט || יוקי קאג'י || מייקל ליסקיו ג'וניור
|-
| בוני || מריה איסה || אליסון לי רוזנפלד
|-
| מספר || אונשו אישיזוקה || רודג'ר פרסונס
|-
| ג'סי || מגומי היאשיברה || מישל נוטס
|-
| ג'יימס || שיניצ'ירו מיקי || קרטר קאת'קארט
|-
| מיאו || אינוקו אינויאמה || קרטר קאת'קארט
|}

===דמויות משניות===
{| class="wikitable"
! דמות || ביפנית || באנגלית || תיאור
|-
| דיאנסי || מאריקה מאטסומוטו || קאיטלין גלאס || הנסיכה של מרחב היהלומים הידועה בתור פוקימון היהלום
|-
| מיליס סטיל || שוקו נאקוגאווה || בריטני לי המילטון || מאמנת נודדת עם הפוקימון צ'סנאט, היא ואביה עוזרים להציל את דיאנסי על מנת לנצל אותה
|-
| ארגוס סטיל || רג'י נאקאגאווה || פיט זארוסטיקה || אביה של מיליס. גר בצפלין ואוהב לאכול שוקולד. רוצה לנצל את כוחה של דיאנסי ליצור יהלומים
|-
| מרילין פליים ונינג'ה ריוט || ריקה אדאצ'י (מרילין)קואיצ'י יאמאדרה (נינג'ה) || ליאן מרי דובס (מרילין)מארק תומפסון (נינג'ה) || שני גנבי יהלומים אשר ניסו לחטוף את דיאנסי
|}

==הפצה==
===הפצה בקולנוע===
הסרט עלה לאקרנים ביפן על ידי טוהו ב-19 ביולי 2014.

===הפצה בטלוויזיה===
בארצות הברית, אוסטרליה וניו זילנד, הסרט שודר בדיבוב לאנגלית ב-Cartoon Network ב-8 בנובמבר 2014.

== קישורים חיצוניים ==
* 

קטגוריה:סרטים יפניים
קטגוריה:סרטי 2014
קטגוריה:סרטי פוקימון
קטגוריה:סרטים שמבוססים על משחקי וידאו
קטגוריה:סרטי אנימה
קטגוריה:סרטי אנימה מ-2014
עמוס סאסי

עמוס סאסי (נולד ב-29 בינואר 1979) הוא כדורגלן עבר ישראלי, ששיחק בעמדת הבלם. סאסי נחשב לאחד מהכישרונות המבוזבזים בכדורגל הישראלי והיה חלק מסרט דוקומנטרי שעסק בבעיות מערכת הכדורגל הישראלית.

==קריירה ככדורגלן==
סאסי החל לשחק כדורגל במחלקת הנוער של מכבי נתניה, אך עד מהרה צד את עיניהם של קבוצת הצמרת הגרמנית, בורוסיה דורטמונד. יחד עם הקשר שלומי דהאן הם עשו את הדרך מנתניה לדורטמונד, שם השניים נחלו הצלחה רבה, ואף זכו יחד עם נבחרת אורט נתניה באליפות העולם לבתי-ספר.

על אף הצלחתם, דהאן וסאסי חזרו לישראל על מנת להשלים שירות מלא בצה"ל, זאת במטרה לשחק בהמשך בנבחרת ישראל. השניים הושאלו למכבי חיפה ולא זכו לדקות משחק מרובות.

בשנת 2000 חתם סאסי במכבי נתניה, ושיחק בה במשך כשנתיים עד שחזר לשורותיה של בורוסיה דורטמונד, שם שיחק בקבוצת המילואים. ב-2004 חזר לישראל, לקדנצייה שנייה בת כחצי שנה במכבי נתניה, ולאחריה חתם ושיחק כחצי שנה לא מוצלחת למדי בהפועל ניר רמת השרון.

ב-2006, עזב לארצות הברית, ושיחק במכבי לוס אנג'לס עד שפרש בשנת 2018.

==קישורים חיצוניים==

* [https://web.archive.org/web/20051221101515/http://maccabi-haifafc.walla.co.il/ts.cgi?tsscript=player&id=1936 עמוד השחקן] באתר מכבי חיפה

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:נתניה: כדורגלנים
קטגוריה:כדורגלני מכבי חיפה
קטגוריה:כדורגלני מכבי נתניה
קטגוריה:כדורגלני בורוסיה דורטמונד
קטגוריה:כדורגלני הפועל רמת השרון
קטגוריה:כדורגלני נבחרת ישראל
קטגוריה:בוגרי אורט יד ליבוביץ
קטגוריה:כדורגלנים ישראלים בגרמניה
קטגוריה:כדורגלנים ישראלים בארצות הברית
קטגוריה:ישראלים שנולדו ב-1979
אלפא רומיאו אלפאסוד קיימנו

אלפא רומיאו אלפאסוד קיימנו (באיטלקית : Alfa Romeo Alfasud Caimano, קרויה גם : Alfasud Caimano) היא מכונית קונספט בתצורת מכונית ספורט מתוצרת יצרנית הרכב האיטלקית אלפא רומיאו אשר הוצגה בשנת 1971

==מאפיוני "אלפא רומיאו אלפאסוד קיימנו"==

* שלדה דגם "אלפא רומיאו אלפאסוד קיימנו" מבוססת על שלדה דגם אלפא רומיאו אלפאסוד למרות העובדה שהייתה קצרה יותר ב-8.0 אינץ' מדגם "אלפאסוד".
* גג הדגם השקוף בנוי ממקשה אחת וכולל את אזורי "חלונות הצד" ו"חלון הרוחב הקדמי". לדגם 2 חלונות צד אחוריים וחלון אחורי. (ראו תמונה).
* הדלתות כולל כל אזור הגג השקוף נפתחים כיחידה אחת. הפתיחה מתבצעת מהכיוון האחורי לכיוון ציר התנועה הקדמי של הרכב.
* 2 נוסעים.
* 2 דלתות.
* מנוע קדמי, אורכי, מסבי גל ארכובה - 3.
* מנוע בנזין מתוצרת "אלפא רומיאו" מסוג "Alfa Romeo Boxer engine" .
* סוג הנעה : הנעה קדמית 4x2.
* מנוע קירור מים.
* מאייד - 1 מתוצרת "וובר"
* בלמים - קדמי : דיסק, אחורי - דיסק.
* פנסי חזית - נשלפים.
* מרחק בין 2 הגלגלים הקדמיים על הציר הרוחבי ("Axle track" ) - 1,425 מ"מ.
* מרחק בין 2 הגלגלים האחוריים על הציר הרוחבי - 1,385 מ"מ.

== תמונות ==
<gallery mode="packed" heights="120">
קובץ:Alfasud Caimano.jpg | "אלפא רומיאו אלפאסוד קיימנו"
קובץ:Alfa Romeo Caimano Heck.jpg | "אלפא רומיאו אלפאסוד קיימנו" - מבט לפנסים האחוריים
קובץ:Alfa Romeo Caimano.jpg | "אלפא רומיאו אלפאסוד קיימנו"
קובץ:Alfa Romeo Caimano Front.jpg | "אלפא רומיאו אלפאסוד קיימנו" - מבט לפנסי החזית הנשלפים
קובץ:Alfasud Caimano Schriftzug.jpg | "אלפא רומיאו אלפאסוד קיימנו" - מבט ללוגו הדגם
</gallery>

<gallery mode="packed" heights="190">
קובץ:Alfasud-caimano-cockpit.jpg | "אלפא רומיאו אלפאסוד קיימנו" - מבט ללוח מחוונים
</gallery>

==ראו גם==
* אלפא רומיאו
* אלפא רומיאו כמאל
* אלפא רומיאו בלה
* אלפא רומיאו נובולה
* אלפא רומיאו ספורטוט

==קישורים חיצוניים==

* 

==הערות שוליים==

קטגוריה:מכוניות קונספט
אלפא רומיאו אלפאסוד קיימנו
אלפאסוד קיימנו
קטגוריה:כלי רכב איטלקיים
קטגוריה:דגמי מכוניות שהושקו ב-1971
שלומי דהאן

שלומי דהאן (נולד ב-30 בספטמבר 1979) הוא כדורגלן עבר ישראלי, ששיחק בעמדת הקשר אחורי.

==קריירה==
דהאן החל לשחק כדורגל במחלקת הנוער של מכבי נתניה, אך עד מהרה צד את עיניהם של קבוצת הצמרת הגרמנית, בורוסיה דורטמונד. יחד עם הקשר עמוס סאסי הם עשו את הדרך מנתניה לדורטמונד, שם השניים נחלו הצלחה רבה, ואף זכו יחד עם נבחרת אורט נתניה באליפות העולם לבתי-ספר.

על אף הצלחתם, דהאן וסאסי חזרו לישראל על מנת להשלים שירות מלא בצה"ל, זאת במטרה לשחק בהמשך בנבחרת ישראל. השניים הושאלו למכבי חיפה, ולא זכו לדקות משחק מרובות בעיקר בשל בעיות בירוקרטיה. 

בשנת 1999 הצטרף בהשאלה למכבי נתניה והיה שותף לעליתה לליגת העל שנה לאחר מכן חתם באופן רשמי לחמש שנים במועדון במהלכן הושאל להפועל ראשון לציון, צפרירים חולון והפועל ניר רמת השרון. בשנת 2005 עזב את מכבי נתניה וחתם בהפועל עפולה בה שיחק כשנה עד שחתם בבית"ר שמשון תל אביב. בשמשון שיחק דהאן במשך כחמש עונות וסייע לקבוצה להעפיל לליגה הלאומית בעונת 09–2008. בנוסף לכך היה חלק מהניצחון הסנסציוני בגביע המדינה על מכבי תל אביב בשנת 2008. בשנת 2011 חתם במכבי דלית אל כרמל מליגה א' צפון אך שיחק במועדון כשנתיים עד שעבר למכבי כפר יונה ששיחקה בליגה א' מחוז דרום. ב-2012 חתם במכבי השרון נתניה מליגה ב' ועונה לאחר מכן הצטרף למ.ס באקה מליגה ג' שם זכה לארבע הופעות בלבד. ב-2016, אחרי כשלוש שניים בהם לא שיחק כדורגל, חזר דהאן לכר הדשא וחתם במכבי השרון נתניה מליגה ג' בה שיחק עד שפרש בשנת 2019.

בנוסף לכן, דהאן לקח חלק בנבחרת ישראל כששיחק בנבחרות ישראל הצעירות עד גיל 18 ולאחר מכן עד גיל 21.

==קישורים חיצוניים==

* [http://www.mhaifafc.com/historyPlayer.asp?P=1311 עמוד השחקן] באתר מכבי חיפה
*[https://doublepass.sport5.co.il/story.php?id=10924 כתבה] באתר דאבל פס

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני בורוסיה דורטמונד
קטגוריה:כדורגלני מכבי חיפה
קטגוריה:כדורגלני מכבי נתניה
קטגוריה:כדורגלני הפועל ראשון לציון
קטגוריה:כדורגלני צפרירים חולון
קטגוריה:כדורגלני הפועל רמת השרון
קטגוריה:כדורגלני הפועל עפולה
קטגוריה:כדורגלני בית"ר שמשון תל אביב
קטגוריה:בוגרי אורט יד ליבוביץ
קטגוריה:ישראלים שנולדו ב-1979
סאסי

שם המשפחה סאסי נגזר מ-"סאס" שהיא מילה הונגרית שפירושה "סכסוני", קרי תושב סכסוניה, חבל ארץ בגרמניה שבו נוכחותם של יהודים מוזכרת החל מהמאה ה-10.

==הערות שוליים==

קטגוריה:שמות משפחה אשכנזיים
קטגוריה:שמות משפחה גרמניים
דוריס דרי

דוריס דרי (בגרמנית: Doris Dörrie; נולדה ב-26 במאי 1955, הנובר) היא סופרת ומפיקת סרטים גרמנייה.

==ביוגרפיה==
דוריס דרי גדלה בהנובר שבגרמניה המערבית. בשנת 1973 היא החלה ללמוד עשיית סרטים באוניברסיטה בקליפורניה, ולמדה גם בניו סקול בניו יורק. בשנת 1975 היא חזרה לגרמניה והמשיכה את לימודיה באוניברסיטה לאמנויות במינכן. במקביל היא החלה לעבודת בעיתונות בתחום ביקורת סרטים ופרסמה מספר סיפורים קצרים וסיפורי ילדים.

בשנת 1983 היא הפיקה את הסרט הראשון שלה. בסך הכל היא הפיקה כ-20 סרטים. עבור סרטים אלו היא זכתה בפרסים בשנת 1999 ובשנת 2012.

בשנת 2013 היא זכתה במלגת שהייה בכפר אמנים ביפן (באותו מחזור עם סשה ויידנר).

דוריס דרי חברה באקדמיה הגרמנית לקולנוע.

== קישורים חיצוניים ==

* 

קטגוריה:סופרות גרמניות
קטגוריה:סופרים גרמנים
קטגוריה:מפיקי קולנוע גרמנים
קטגוריה:מפיקות קולנוע
קטגוריה:בוגרי אוניברסיטת הפסיפיק
קטגוריה:בוגרות ניו סקול
קטגוריה:בוגרי ניו סקול
קטגוריה:גרמניות שנולדו ב-1955
קטגוריה:גרמנים שנולדו ב-1955
טירת אינוורארי

טירת אינווררי (באנגלית: Inveraray Castle, בגאלית סקוטית: Caisteal Inbhir Aora) היא טירה סמוכה לעיירה אינוורארי במחוז ארגייל וביוט, שבמערב סקוטלנד, הממלכה המאוחדת.

העבודה על הטירה החלה בשנת 1743 ככל הנראה במקום בו עמדה טירה מוקדמת יותר. הטירה נבנתה בסגנון התחייה הגותית ומתוך כך נחשבת הטירה לאחת הדוגמאות המוקדמות ומהמבנים הראשונים בבריטניה ביותר לסגנון זה, היא הוקמה עבור ראשי שבט קמפבל ששלטו באדמות האזור. מאז משמשת הטירה כמשכן של דוכס ארגייל, המשמש גם כראש שבט קמפבל.

מבנה הטירה הוגדר ב-1971 כבניין רשום מדרגה A. בימינו פתוח חלק גדול מהאתר למבקרים, כאשר חלק מהטירה משמש עדיין כמעון לדוכס ארגייל ומשפחתו המתגוררים בשתי קומות בצד אחד של הטירה. מלבד ביקור בטירה, כולל שטח האחוזה של כ-240 קמ"ר אטרקציות תיירותיות שונות, בהם בתי הארחה, ציד איילים, מסלולי הליכה ומרכז ספורט מוטורי אתגרי.

ספיישל חג המולד 2012 של סדרת הדרמה התקופתית הבריטית "אחוזת דאונטון" צולם בטירה זו שהוצגה בסדרה כטירת דנאיגל (Duneagle Castle).

==תמונות==
<gallery>
12th Duke of Argyll 4.jpg|איאן קמפבל, דוכס ארגייל ה-12 מול הטירה
Inveraray Castle On A Summer Day.jpg|הגינות לצד שביל הגישה לטירה
The Castle by the River. DSCN1849-1 (2).jpg|אחורי הטירה ונהר ארי
Inverary Castle Morris edited.jpg|הטירה ב-1880 לפני הוספת מגדלי החרוט והקומה השלישית
INVERARAY CASTLE FROM THE ROSE BORDERS.JPG|גינות הוורדים
</gallery>

<gallery>
Inveraray Castle Innen 1.jpg|חלק מאוסף כלי הנשק המרשים שבטירה
Inveraray Castle Aussen 5.jpg|חדר אוכל בטירה
12th Duke of Argyll 3 Allan Warren.jpg|איאן קמפבל, דוכס ארגייל ה-12 בחדר העבודה שלו
Inveraray Castle Innen 2.jpg|סלון הטירה הפתוח למבקרים
INVERARAY CASTLE THE STAIRCASE.JPG|גרם מדרגות בטירה
</gallery>

==קישורים חיצוניים==

* 

==הערות שוליים==

אינוורארי
קטגוריה:סקוטלנד: מבנים רשומים דרגה A
קטגוריה:שבט קמפבל
קטגוריה:ארגייל וביוט
קטגוריה:מבני התחייה הגותית
Close to Seven

Close to Seven (בעברית: קָרוֹב לְשֶׁבַע) הוא אלבום האולפן החמישי של הזמרת-יוצרת הגרמנייה סנדרה.<ref name=":0"></ref> הוא יצא לאור ב-17 בפברואר 1992, בהוצאת חברת התקליטים וירג'ין רקורדס.<ref name=":0" /> מתוך האלבום יצאו שני סינגלים: "Don't Be Aggressive",<ref name=":1"></ref> ו-"I Need Love".<ref name=":2"></ref>

האלבום הגיע למקום השביעי במצעד האלבומים שבגרמניה.<ref name="offiziellecharts.de"></ref>

== רקע וקידום ==
בינואר 1992, הוציאה סנדרה את הסינגל המוביל מתוך האלבום "Don't Be Aggressive".<ref name=":1" /> השיר הפך ללהיט בין-לאומי, והגיע למקום השביעי במצעד של נורווגיה,<ref></ref> ולמקום השמיני במצעד שבפינלנד.<ref></ref> בנוסף לכך, יצא לו וידאו קליפ נלווה שנועד לעזור לו בקידום המסחרי ברחבי העולם.<ref></ref>

לאחר מכן, יצא השיר "I Need Love", כסינגל השני מתוך האלבום.<ref name=":2" /> הוא זכה להצלחה מתונה במדינות אירופה, אך לא הצליח לשחזר את הצלחת הסינגלים הקודמים של סנדרה.<ref name=":2" /> בעקבות ההצלחה של "Don't Be Aggressive", הוחלט שהיא תוציא אלבום להיטים נוסף בשם , בו נכללו שמונה-עשר הלהיטים הגדולים ביותר שלה.<ref></ref><ref></ref>

== הצלחה מסחרית ==
בשבוע יציאתו הצליח Close to Seven להגיע למקום השלושה-עשר במצעד האלבומים שבשווייץ, והצליח לשהות שם במשך מספר שבועות, אך לא הצליח לקבל תואר כלשהו – הצלחתו לא התבטאה במצעד השנתי של המדינה.<ref></ref> בשוודיה, הצליח להגיע למקום העשרים-ושבעה במצעד האלבומים של המדינה, ובכך עקף את מיקום השיא של אלבומה הקודם Paintings in Yellow, שהגיע למקום השלושים.<ref name="swedishcharts.com"></ref><ref name="swedishcharts.com"/> בנוסף לכך, זכה להצלחה נאה באירופה, כאשר הגיע במצעד האלבומים של היבשת למקום העשרים-וארבעה.<ref></ref>

בגרמניה זכה Close to Seven להצלחה רבה כאשר הגיע למקום השביעי במצעד האלבומים של המדינה.<ref name="offiziellecharts.de"/> באוסטריה הגיע למקום העשרים-ושישה במצעד האלבומים של המדינה,<ref></ref> תוך שבצרפת זכה להצלחה רבה כאשר הגיע למקום השמונה-עשר במצעד האלבומים של המדינה, אך לא קיבל תואר כלשהו.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 1992
קטגוריה:אלבומי סנדרה
קטגוריה:אלבומים באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
לאורנטינו קורטיסו

לאורנטינו (ניטו) קורטיסו כהן (בספרדית: Laurentino "Nito" Cortizo Cohen; נולד ב-30 בינואר 1953) הוא פוליטיקאי פנמי יהודי המכהן כנשיא פנמה.

==ביוגרפיה==
נולד בפנמה סיטי ללאורנטינו קורטיסו ממחוז אורנסה שבגליסיה, ספרד ולאסתר כהן, יהודייה. למד תואר שני במנהל עסקים באוניברסיטת טקסס באוסטין. חבר המפלגה המהפכנית הדמוקרטית , השייכת לשמאל-מרכז.

בין השנים 1994–2004 כיהן כחבר פרלמנט. בין השנים 2000–2001 כיהן כנשיא האספה הלאומית של פנמה . לאחר מכן כיהן כשר לפיתוח חקלאות תחת הנשיא מרטין טוריחוס, אך בשנת 2006 התפטר בעקבות התנגדותו להסכם הסחר עם ארצות הברית.

ב-5 במאי 2019 נבחר לנשיאות כשזכה ב-33.27% מהקולות.

==קישורים חיצוניים==

* 

* [https://www.cidob.org/biografias_lideres_politicos/america_central_y_caribe/panama/laurentino_cortizo_cohen ביוגרפיה] באתר cidob

קטגוריה:נשיאי פנמה
קטגוריה:פוליטיקאים יהודים פנמים
קטגוריה:בוגרי אוניברסיטת נורוויץ'
קטגוריה:בוגרי אוניברסיטת סנט אדוארדס
קטגוריה:בעלי תואר דוקטור מאוניברסיטת טקסס באוסטין
קטגוריה:נשיאים יהודים
קטגוריה:פנמים שנולדו ב-1953